২০১৩ সালের আগস্টে চলচ্চিত্রের সকল আবেগের চরিত্রে কন্ঠাভিনয়ের জন্য এমি পোহেলার, লুইস ব্ল্যাক, মিন্ডি কলিং, বিল হেডার এবং ফাইলিস স্মিথের নাম ঘোষণা করা হয়। ২০১৪ সালের ডিসেম্বরে এর ট্রেইলার মুক্তি পাওয়ার পর জানা যায় যে ডায়ান লেন ও কাইল ম্যাকলেখালান রাইলির বাবা মা চরিত্রে কন্ঠ দিয়েছেন।

এর আগে মনস্টার ইউনিভার্সিটিতে কন্ঠাভিনয় করা বিল হেডার ফিয়ার চরিত্রে কন্ঠ দেন। পিক্সারের নির্মিত চলচ্চিত্রের একজন বড় ভক্ত হওয়ায় এটি ছিল তার জন্য আনেক আনন্দের। হেডার এক সপ্তাহ ধরে পিক্সারের স্টুডিও সফর করেন পাশাপাশি স্টুডিওর স্টোরী রুমেও অনেক সহযোগীতা করেন। সেখানে তার সফর শেষে তাকে ফিয়ার চরিত্রে অভিনয়ের আমন্ত্রন জানানো হয় এবং এমি পোহেলারের সাথে যোগাযোগ করার জন্য অনুরোধ করা হয়, নির্মাতা দল যাকে জয় চরিত্রে অভিনয় করার জন্য নিখুঁত হিসেবে দেখেছিল। তারা তাকে বলে, "তুমি কি এমির সাথে কথা বলতে পারবে? আমরা তাকে কল করতে চাইছিনা কারণ আমরা চাইনা সে আমাদের অদ্ভুত ভাবুক।" হেডার এমি পোহেলারকে ফোন করে এবং তাকে গল্প বিস্তারিতভাবে জানায়।

ডিসগাস্ট চরিত্রে কন্ঠ দেন মিন্ডি কলিং। যখন তাকে চলচ্চিত্রের কাহিনী শোনানো হয় তখন তার চোখ দিয়ে পানি পড়ে। তিনি বলেন "এটা সত্যিই অনেক ভালো যে তোমরা এমন একটি গল্প তৈরী করছো যেটা শিশুদের বলে যে বেড়ে ওঠা অনেক কঠিন এবং এটা নিয়ে দুঃখ পাওয়া দোষের কিছু নয়।"

স্মিথকে বাছাই করেন রিভেরা যখন তিনি ব্যাড টিচার-এর দুপুরের খাবারের একটি দৃশ্যে তাকে দেখেন। রিভেরা পরিচালক পিট ডক্টারকে ডাকেন এবং জানান "আমার মনে হয় আমরা আমাদের স্যাডনেসকে পেয়ে গেছি।"

রিচার্ড কাইন্ডকে বিংবং চরিত্রের জন্য নির্বাচন করা হয় যিনি এর আগে এ বাগস্ লাইফ, টয় স্টোরি ৩ ও কারস্ এর সকল পর্বে কন্ঠাভিনয় করেছিলেন। যেহেতু পিট ডক্টার মুক্তির আগে পর্যন্ত বিংবং চরিত্রকে গোপন রাখতে চেয়েছিলেন তাই তিনি চলচ্চিত্রের মুক্তিপূর্ববর্তী প্রচারণায় অংশগ্রহণ করতে পারেননি।

অভিনয়
মুক্তি
কাহিনীসংক্ষেপ
গল্প